1. Հարգելի վարչապետ, այս ընթացքում մենք մեր հնարավորությունների սահմանում մասնակցել եւ սատարել ենք ձեր թավշյա հեղափոխությանը՝ հույս ունենալով, որ այն իրապես կազդի ՀՀ բոլոր քաղաքացիների վրա: Եվ ձեր պաշտոնավարման այս ամիսները ցույց են տալիս, որ մենք իզուր չենք հույսեր փայփայել: Եթե դուք կարողացել եք արդարադատությանը հանձնել մի շարք արտոնյալ պաշտոնյաների, ապա վստահ ենք՝ մի օր ձեր ձեռքը կհասնի նաեւ երկաթգծին: Սակայն ինչքան շուտ գա այդ օրը, այնքան շատ կլինեն շանսերը՝ փրկելու բացառիկ ստրատեգիական կառույցը: Ուստի խնդրում ենք անհապաղ զբաղվեք երկաթգծով: Մեզ պետք չէ շնորհավորել, պատվոգրեր հանձնել, կարմիր լենտեր կտրել, պետք է փրկել: Այստեղ աշխատող ՀՀ քաղաքացին իրավազուրկ է, մենք՝ հասարակ երկաթուղայիններս անգամ վարչության շենք իրավունք չունենք մտնել, կարծիք հայտնելու, որեւէ խնդիր բարձրացնելու, պայքարելու մասին էլ չասած: